8 ไอเดียสุดโรแมนติกในวันวาเลนไทน์ แบบประหยัดเงินในประเป๋า
ใกล้จะถึงวันวาเลนไทน์แล้ว หนุ่มๆสาวๆคงกำลังหาไอเดียสำหรับวันพิเศษกันล่ะสิ วันนี้ MoneyGuru มี 8 ไอเดียสุดโรแมนติก แบบที่เงินในกระเป๋าคุณไม่พร่องมาแชร์กันครับ รับรองว่าทั้งคุณและคู่รักจะประทับใจแบบไม่แพ้กิจกรรมหรูๆ เลย
9 ก.พ. 2558

ใกล้จะถึงวันวาเลนไทน์แล้ว หนุ่มๆสาวๆคงกำลังหาไอเดียสำหรับวันพิเศษกันล่ะสิ วันนี้ MoneyGuru มี 8 ไอเดียสุดโรแมนติก แบบที่เงินในกระเป๋าคุณไม่พร่องมาแชร์กันครับ รับรองว่าทั้งคุณและคู่รักจะประทับใจแบบไม่แพ้กิจกรรมหรูๆ เลย
1. ทำอาหารกับคนรักที่บ้านปีนี้ลองเปลี่ยนจากการไปดินเนอร์ที่ร้านอาหารหรูๆ มาเป็นการเข้าครัวทำอาหารทานจานโปรดกับคู่รักเองที่บ้านดูสิ นอกจากจะได้ประหยัดค่าอาหารนอกบ้านแล้ว คุณยังจะได้มีเวลาดีๆ ตอนทำอาหารกับคู่รัก แถมยังไม่ต้องผจญกับรถติดในวันที่ทุกคนออกไปทานอาหารข้างนอกอีกด้วย   2. ดูหนังหรือซีรี่ย์ด้วยกันที่บ้านถ้าคู่ไหนเหนื่อยจากการทำงาน ไม่อยากออกไปข้างนอก หรือกระทั่งขึ้เกียจทำกับข้าวทานเอง ลองกิจกรรมดูหนังหรือซีรีย์ที่ทั้งคู่ชอบน่าจะเป็นทางออกที่ดีที่สุด ทั้งประหยัดค่าใช้จ่าย ทั้งสบายสมใจ คุณอาจจะสั่งอาหารมาส่งถึงบ้านด้วยก็ยังได้ รับรองคุณกับคู่รักจะได้รีแล็กซ์ในตีมโรแมนติกสุดๆไปเลย  3. เดินเล่นในสวนสาธารณะการได้ออกไปชิวที่สวนสาธารณะหรือสถานตากอากาศแบบไม่รีบร้อน ถือเป็นกิจกรรมที่คุณและคนรักได้พักผ่อนไปในตัว และคิดดูสิว่า การจับมือกับแฟนและเดินทอดน่องไปรอบๆ สวนมันโรแมนติกขนาดไหน แถมไม่เสียค่าใช้จ่ายสักบาทเดียว 
4. ไปเล่นกีฬาด้วยกันเป็นเทรนด์แรงสุดๆจริงๆ สำหรับการออกกำลังกาย กิจกรรมนี้มีแต่ได้กับได้ ทั้งสุขภาพที่ดี หุ่นฟิต ประหยัดเงิน และสนุกด้วย และเราสนับสนุนให้ทำอย่างสม่ำเสมอ ไม่ใช่แค่ในวันวาเลนไทน์เท่านั้นนะครับ
5. ทำของขวัญแบบ DIY ของขวัญทำมือ เช่น ปฎิทินที่ mark วันสำคัญต่างๆ ของคุณกับแฟน เสื้อถักไหมพรมฝีมือคุณ การ์ดน่ารักๆ จดหมายรัก ฯลฯ เป็นสิ่งที่มีค่ามากกว่าสินค้าราคาแพงๆเป็นไหนๆ คนรักของคุณจะเห็นถึงความตั้งใจและความจริงใจที่คุณมีให้อย่างแน่นอน 6. ไปทำบุญด้วยกันวันวาเลนไทน์ห่างจากวันพระเพียงไม่กี่วัน ทำไมไม่ถือโอกาสนี้พาคนรักของคุณไปทำบุญล่ะ? เช่น ไปปล่อยนกปล่อยปลาริมน้ำ หรือตื่นแต่เช้ามาใส่บาตร นอกจากจะได้บุญแล้ว ทั้งคุณและคนรักจะสบายใจ เป็นการเริ่มต้นวันใหม่ด้วยการสร้างความรู้สึกดีๆ ร่วมกันครับ 
7. ดูพระอาทิตย์ขึ้น/พระอาทิตย์ตกดินวันฟ้าใสๆ ในช่วงปลายฤดูหนาว เป็นเวลาที่ดีที่สุดในการชมพระอาทิตย์ขึ้น/ตกดินนะครับ สถานที่ชมก็ไม่ได้หายากเลย เช่น กลางสะพานข้ามแม่น้ำเจ้าพระยา จากหน้าต่างตึกออฟฟิศ/คอนโดสูงๆ หรือแม้กระทั่งชานชาลาสถานีรถไฟฟ้า ฯลฯ คุณสามารถเปลี่ยนสถานที่ที่อาจดูน่าเบื่อให้โรแมนติกได้ โดยไม่มีค่าใช้จ่ายเลยด้วยซ้ำ 8. ทำ playlist ในเครื่องเล่นเพลงไอเดียสุดท้ายที่ MoneyGuru นำมาเสนอคือ การทำ Mixtape หรือสร้าง Playlist ส่วนตัวของคุณกับคนรักขึ้นมา โดยเลือกเพลงความหมายดีๆ หรือที่เป็นความทรงจำระหว่างคุณทั้งสอง งบประมาณก็เป็น 0 แถมรับรองว่าหวานจนน้ำตาลเรียกพี่เลยทีเดียว เป็นยังไงบ้างครับ กับไอเดียสำหรับวันวาเลนไทน์แบบประหยัดเงินของ MoneyGuru อย่าลืมว่า สิ่งที่สำคัญที่สุดไม่ได้อยู่ที่การใช้เงินทุ่มไปกับการเดทราคาแพงๆ แต่เป็นช่วงเวลาสุดโรแมนติกที่คุณกับคนรักได้มีร่วมกันตังหาก
คุณสามารถติดตามเคล็ดลับการประหยัดเงินช่วงเทศกาลต่างๆ ได้ที่ MoneyGuru ครับ